Romain Goerend

De Romain Goerend, gebuer de 25. Mee 1951 zu Helsem, ass e lëtzebuergesche JournalistDe Romain Goerend op der Websäit vum Conseil de presse, Regisseur a Schauspiller.

Vun 1980 bis 1983 war hie Redakter am Lëtzebuerger Journal a vun 1984 bis 1996 Journalist bei RTL, d'éischt bei Radio Lëtzebuerg a vun 1992 un an der Ekipp vum Hei Elei, dee vun deem Joer un all Dag op Antenn gaangen ass. 1997 huet de Romain Goerend RTL verlooss, well en net mat der neier Ausriichtung vum Programm vun der Lëtzebuerger Televisioun averstane war.

Bis Enn 2011 hunn de Romain Goerend an de Realisateur Menn Bodson en ettlech Dokumentarfilmer fir verschidden Institutiounen aus dem Land produzéiert, dat am Kader vun enger Videoproduktiounsunitéit déi ënner der Autoritéit vum Kulturministère a vum Centre culturel de rencontre Abbaye de Neumünster funktionéiert huet.

Vun 2003 bis 2018 huet de Romain Goerend als fräie Mataarbechter um radio 100,7 an der Rubrik "Fräie Mikro" publizéiert.

 Gielchen 



Kategorie:Gebuer 1951
Kategorie:Lëtzebuergesch Regisseuren
Kategorie:Lëtzebuergesch Schauspiller
Kategorie:Lëtzebuergesch Journalisten
Kategorie:Chevalier de l'ordre de la couronne de chêne